CELEX: 32013R0442
Language: et
Date: 2013-05-07 00:00:00
Title: Komisjoni rakendusmäärus (EL) nr 442/2013, 7. mai 2013 , teatavate kaupade klassifitseerimise kohta kombineeritud nomenklatuuris

15.5.2013   
            
            
               ET
            
            
               Euroopa Liidu Teataja
            
            
               L 130/15
            
         KOMISJONI RAKENDUSMÄÄRUS (EL) nr 442/2013,
   7. mai 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. mai 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsion
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Homogeenne mitteteraline vürtsika lõhna ja peamiselt soolase vürtsika maitsega pehme pasta („Shiro miso”).
                  Toote koostis (massiprotsentides) on järgmine:
                  
                              —
                           
                           
                              sojauba
                           
                           
                              43;
                           
                        
                              —
                           
                           
                              riis
                           
                           
                              43;
                           
                        
                              —
                           
                           
                              sool
                           
                           
                              12;
                           
                        
                              —
                           
                           
                              vesi
                           
                           
                              2.
                           
                        Pasta saadakse aurutatud sojaubade ja aurutatud riisi segu kääritamisel (Koji hallitus).
                  Kääritamisel tekivad eri maitsevarjundid. Toodet kasutatakse Jaapani traditsiooniliste roogade koostisosana.
               
               
                  2103 90 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 2103, 2103 90 ja 2103 90 90 sõnastusega.
                  Toodet lisatakse roogadele nende maitsestamiseks; seda saab kasutada paljude eri roogadega ning sellel on rubriigi 2103 kastmelisandite segude ja maitseainesegude omadused.
                  Toode on roogade maitsestamiseks ettenähtud valmistis, mida eraldi roana ei tarbita. Seetõttu ei saa toodet klassifitseerida rubriiki 2008 (vt ka HSi selgitavad märkused, rubriik 2103, punkt A, kolmas lõik).
                  Kuna rubriigi 2103 kirjeldus on täpsem, ei saa toodet klassifitseerida rubriiki 2106 mujal nimetamata toiduvalmistiseks.
                  Seepärast tuleb toode klassifitseerida muu kastmelisandite segu ja maitseaineseguna CN-koodi 2103 90 90 alla.